tomron87/hebrew-wikipedia-sentences-corpus huggingface dataset:
ב-7 בספטמבר 2017, במהלך הצגת לוח השידורים החדש של ערוץ 2 LA, הודיעה TVE על השקת גרסת HD לשידורים, שעלתה ב-31 באוקטובר במדריד, וב-7 בנובמבר בשאר ספרד.
עם זאת, בקטלוניה השידורים הושקו ב-14 בנובמבר ובאיים הקנריים רק ב-21 בנובמבר.
צרפת הפריפרית: כיצד הקרבנו את המעמדות העממיים הוא ספר עיון מאת הגאוגרף החברתי-פוליטי כריסטוף גילווי.
הספר ראה אור ב-2014, לאחר גיבוש רעיוני שהחל במיוחד לאחר הבחירות לנשיאות צרפת 2012. הספר זכה להתייחסות רבה לאחר הוצאתו ומונחיו הפכו שגורים בשיח.
גילווי הפך לפרשן פוליטי ובמסגרת זו הכליל את הרעיונות שהביע בספרו ואף ביקש להסביר את הצלחתו של דונלד טראמפ בבחירות לנשיאות ארצות הברית 2016, כמי שפנה אל "אמריקה הפריפריאלית", ערכיה והנושאים החשובים לה (בפרט תעסוקה).
הספר זכה להתעניינות וחשיבות רבה במיוחד עם פרוץ מחאת האפודים הצהובים בשלהי 2018, אשר קיבלה בסיס רעיוני והצדקה תוך התבססות על רעיונות הספר.
בספרו הצביע גילווי על הפער החמור בין "שתי צרפת", מחד - צרפת המטרופוליטנית, כלומר זו של הערים הגדולות, פריז, ליון, מרסיי וטולוז, בהן מתגוררת קצת פחות ממחצית האוכולסיה ומנגד - צרפת הפריפריאלית, כלומר עיירות קטנות וערים קטנות ובינוניות בהן מתגוררת מעט יותר מן המחצית השנייה של האוכלוסייה.
עובדה אחרונה זו מחייבת משק בית בפריפריה להחזיק רכב פרטי אחד לפחות כצורך חיוני (בשל האבטלה, רבים נוסעים שעה ויותר מביתם על מנת לעבוד בעיר אחרת), זאת בעוד שבערים הגדולות אין צורך ברכב פרטי וגם אם כן הרי שלרוב מדובר ברכב חשמלי עירוני קטן.
בנוסף לפערים אלה, הגורמים לכך שהמחייה בפריפריה יקרה יותר ובטוחה פחות מהמצב בערים הגדולות, הרי שגם סדר היום האזרחי שונה.
לדברי גילווי, בעוד שב"צרפת המטרופוליטנית" מתהדרים באידאולוגיה פרוגרסיבית "שבעה" (המופנה לאלה שביטחונם הכלכלי מובטח) של הכרה במיעוטים ופליטים, זכויות להט"ב וסביבתנות, קשיי המחייה בפריפריה אינם מאפשרים התחברות לערכים אלה.
בעוד המטרופולינים נהנים מן הגלובליזציה של סחורות וכוח אדם, הרי שהפריפריה אינה נהנית מפירות הגלובליזציה, אך נאלצת לסבול את חוליה כגון אובדן הזהות והפניית העורף לתוצרת מקומית לטובת תוצרת חוץ זולה.
חלק מה"פריפריאלים" נופלים לפיכך למלכודת של שנאת זרים וגזענות, כאשר הם רואים כי מהגר או פליט החי בפרברי פריז נהנה מתעסוקה וממערכות בריאות, רווחה וחינוך נגישות, זולות וטובות יותר מאלו של "צרפתי שורשי" החי באלבי או לה רושל, למשל.
הביקורת העיקרית המופנית אל גילווי היא שהוא מציג תאוריה של נאו-קונסרבטיזם, המבטלת את ערכם של ערכים כגון סביבתנות וזכויות להט"ב ומגדירם כ"ערכים לעשירים", בעוד הם נוגעים לכלל האוכלוסייה וחיוניים לטובתה.
יש גם המאשימים אותו במתן מצע אידאולוגי לשנאת הזרים של מפלגת האיחוד הלאומי של מרין לה פן.
בנוסף, נמתחה על התזה ביקורת כגסה, לא מדעית ומדויקת מספיק, שטחית ופשטנית.
"La Mejor Versión de Mí" (בעברית: "הגרסה הטובה ביותר שלי") הוא סינגל שהקליטה זמרת הרגאטון הדומיניקנית נאטי נטשה.
השיר יצא לאור ב-12 בפברואר 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI.
השיר הגיע למקום השלישי במצעד השירים שבבוליביה.
השיר בדומה לשאר שיריה של נאטי נטשה, נכתב על ידה ועל ידי ג'וס פאבלה.
השיר הוא מעין בלדת פופ לטינית.
השיר הועלה לרשתות הזרמות המדיה בזמן שיצא כסינגל ובין היתר עלה לספוטיפיי, לאפל מיוזיק, ולדיזר.
כבר כשיצא, הצליח השיר להיכנס למצעדי אייטונס רבים, והיה לשיר הלטיני השמיני הנמכר ביותר בארצות הברית בשבוע צאתו.
בנוסף לכך, הפך השיר לשני בהיסטוריה אשר הצליח לשהות במשך 15 שבועות במצעד השירים הטרופיים.
הווידאו קליפ הנלווה שצולם לשיר הועלה לערוץ היוטיוב של נאטי נטשה ב-11 בפברואר 2019. לאורכו של הקליפ ניתן לראות את פניה של נטשה כשהמבט שלה מכוון באופן ממוקד למצלמה.
ישנן סצנות בהן ניתן לראותה כשהיא בוכה לעיני המצלמה, תוך שהיא שרה את מילותיו של השיר ומציגה הבעות פנים שונות.
נכון לספטמבר 2021, מונה הצפיות של הקליפ עומד על כ-155 מיליון צפיות.
אזורתאריך יציאהפורמטחברת תקליטיםמקורכלל העולם12 בפברואר 2019הזרמת מוזיקה • הורדה דיגיטליתסוני לטין • פינה
ב-1 באוקטובר 2019, צייצה נאטי נטשה בטוויטר שלה סרטון קצר בו ניתן לראות רכב שטבע בתוך הים.
למחרת, צייצה כתר באותו המצב גם כן.
ב-3 באוקטובר 2019, חשפה כי ברמיקס החדש של השיר ישתתף הזמר-יוצר הלטיני רומיאו סנטוס.
השיר הועלה לרשתות ההזרמת מוזיקה השונות וקודם באופן מסחרי באמצעות וידאו קליפ נלווה.
בסופו של דבר, יצא לאור השיר ב-4 באוקטובר 2019, על ידי חברות התקליטים סוני מיוזיק לטין ופינה רקורדס.
עם יציאתו הצליח השיר לכבוש את פסגת מצעד האייטונס הלטיני שבארצות הברית.
בהמשך, הפך הקליפ של השיר לאחד מהקליפים הוויראליים ביותר ביוטיוב.
בנוסף לכך, הצליח השיר לכבוש עשרות פסגות אייטונס ברחבי העולם.
השיר זכה לביקורות חיוביות, תוך שבילבורד סקרו אותו גם כן.
ביממה הראשונה של הקליפ ביוטיוב, עמד מונה הצפיות שלו על קרוב ל-6 מיליון צפיות.
הווידאו קליפ המלא שיצא עבור השיר הועלה לערוץ היוטיוב של נאטי נטשה ב-4 באוקטובר 2019, בסמוך לצאתו של הרמיקס כסינגל.
הקליפ בוים על ידי פרננדו לוגו.
בתחילת הקליפ, ניתן לראות את הרכב שטבע, ולאחר מכן את נטשה כשהיא לבושה בשמלה מהודרת ובחוץ יש סופה, תוך שהיא מביטה אל מראה שבורה.
נכון לספטמבר 2021, מונה הצפיות של הקליפ עומד על כ-500 מיליון צפיות.
מקוםתאריםמכירותארצות הברית (RIAA)פלטינה 8× (לטיני)480,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם4 באוקטובר 2019הזרמת מוזיקה • הורדה דיגיטליתסוני לטין • פינה
"La Llorona" (נהגה: לה יורונה, תרגום חופשי: "האישה הבוכייה") הוא שיר עממי מקסיקני.
השיר מקורו במצר היבשתי של טהואנטפק ומקורותיו מעורפלים.
לשיר יצאו גרסאות רבות בשפות שונות, כולל גרסה בעברית, "העלמה יורונה מטורונה", למילים של דידי מנוסי, שביצע דני בן ישראל ב-1966.
המילים המקוריות מבוססות על האגדה העתיקה בעלת אותו שם, La Llorona, הפופולרית במקסיקו ובדרום אמריקה, ומספרת אודות אישה שהטביעה את בניה בנהר לאחר שמאהבה נטש אותה לטובת אישה אחרת.
כיוון שבמותה סירבו לקבל אותה בשמיים היא נודדת בעולם הארצי כרוח, מבכה את בניה וחוטפת ילדים.
בגלל שרוב מילות השיר נכתבו במהלך המהפכה המקסיקנית (1910 - 1920) או אף מאוחר יותר, הסיפור המסופר בשיר שונה מאוד מזה שבאגדה.
בדרך כלל המבצעים נוהגים לקחת עבור ביצועיהם רק מספר שורות מתוך כל מילות השיר שהוא ארוך מאוד.
מילות השיר מתארות את אהבתו הנואשת של הזמר אל יורונה אהובתו אשר אינה נענית לו.
הוא מתאר באריכות את סבלות אהבתו ומסיים בכך שאם חפצה הוא שימות - רצונה יעשה כדי שמישהו אחר יוכל לחיות.
"לה יורונה" נכלל בסוגת זמר העם המקסיקני, הרנצ'רה , המתאפיין, בין היתר, בבולטות הליווי בגיטרה.
הזמר הספרדי רפאל הקליט את השיר באמצע שנות ה-60 של המאה ה-20 וזכה עמו לפופולריות.
ב-1974 הקליטה ג'ואן באאז את השיר באלבומה, Gracias a la Vida .
הזמרת המזוהה ביותר עם השיר היא הזמרת המקסיקנית ממוצא קוסטריקני, צ'אבלה ורגאס, שביצעה את השיר בהזדמנויות שונות, כולל בסרט פרידה, שיצא לאור ב-2002. ורגאס הכירה את פרידה קאלו שאודות חייה נסוב הסרט, ושיחקה בו רוח הפוגשת את קאלו בבר ושרה לה את "לה יורונה".
בסוף הסרט מופיע ביצוע אחר לשיר, הפעם של הזמרת המקסיקנית שמוצאה מאואחאקה, לילה דאונס, שגם היא התפרסמה בביצועיה ל"לה יורונה".
השיר נכלל באלבום הבכורה שלה ב-1999 והיא העניקה לו מאז נופך מודרני בעיבודים שונים.
סרט נוסף בו הושמע השיר הוא סרט ההנפשה הממוחשבת, "קוקו", שיצא לאור ב-2017. בגרסה האנגלית לסרט שרים את השיר אלאנה אובאץ' ומרקו אנטוניו סוליס .
בגרסה הספרדית שרים אותו אנחליקה ואלה ומרקו אנטוניו סוליס.
הגרסה העברית: "העלמה יורונה מטורונה"
ב-1966 הקליט הזמר הישראלי, דני בן ישראל, גרסה עברית ללחן של "לה יורונה".
את מילות השיר כתב דידי מנוסי והן עוסקות בנושא אחר מנושאי השיר המקסיקני.
השיר העברי הוא כעין בלדה, המספרת אודות עלמה בשם עמנואלה, המפורסמת בכל רחבי ספרד בשל יופייה ומתגוררת בעיר בשם טורונה.
כשעולה האויב לצור על טורונה, מתגייס כל העם להגן על טורונה ועל עמנואלה, אך ללא הועיל.
בניגוד לחלק גדול מהבלדות, מסתיים השיר בנימה אופטימית בשורות: "אך יום עוד יבוא, ושיר סרנדה ירעם ברחובות וירונה".
המילה המסיימת את השיר, דהיינו הפועל "ירונה", מהווה מעין גשר לשיר המקורי, שבו יורונה היה שם הגיבורה.
קובי אפללו הוציא גרסה משלו לשיר, באלבומו "בא מן השתיקה" ב-2007, בו נקרא השיר "טורונה".
La Cobra הוא סינגל שהוקלט על ידי הזמרת-יוצרת והשחקנית הארגנטינאית חימנה ברון.
השיר יצא לאור ב-10 במאי 2019, כסינגל הראשון והפותח מתוך אלבומה השני, La Cobra.
עם יציאתו נכנס השיר אל המקום השלישי במצעד שבארגנטינה, והתשיעי במצעד שבאורוגוואי.
השיר נכתב על ידי חימנה ברון עצמה, ביחד עם קרולינה קולון, איברה פונטס, ג'ון לאונה, לוקאס בירנצוויג, מיקי ט'אן וניקולס כותון.
השיר הוא שיר רגאטון, המשלב בתוכו גם את סגנון הפופ הלטיני, שמאפיין שירים נוספים של ברון.
כמו כן, עלה השיר לרשת הזרמת המדיה ספוטיפיי, בסמוך לצאתו.
הווידאו קליפ הנלווה שצולם לשיר הועלה לערוץ היוטיוב של חימנה ברון ב-9 במאי 2019, יום לפני צאתו של השיר כסינגל.
בתחילת הקליפ, ניתן לראות את ברון רוקדת בלבוש מינימלי, כשמאחוריה ישנם זוגות ידיים.
את הקליפ ביים חואן צ'אפה.
נכון לספטמבר 2019, מונה הצפיות של הקליפ עומד על כ-45 מיליון צפיות.
בספוטיפיי צבר השיר 22 מיליון השמעות.
La Luna World Tour הוא סיבוב ההופעות העולמי השני של הזמרת-יוצרת האנגלייה שרה ברייטמן, אשר נועד לקדם את אלבומה השביעי, La Luna.
כמו כן, בסיבוב הופעות זה נכחו למעלה מ-500,000 צופים, ואף הופנו כלפיו ביקורות חיוביות.
"There for Me" (ביחד עם ג'וש גרובן בחלקו הראשון של סיבוב ההופעות)
"First of May" (עם השיר הופיעה שרה בלג ה-2 של סיבוב ההופעות)
"All I Ask of You" במקור היה חלק מרשימת השירים, אך הוחלט שלא לבצע אותו באף הופעה מסיבוב ההופעות.
"Deliver Me" היה השיר שפתח את ההופעות שהתקיימו בשנת 2000 במסגרת סיבוב ההופעות.
"A Whiter Shade of Pale" היה השיר שפתח את ההופעות שהתקיימו בשנת 2001 במסגרת סיבוב ההופעות.
"First of May" בוצע במקום "There for Me" במהלך הלג השני של סיבוב ההופעות, שהתקיים באמריקה הצפונית.
"Time to Say Goodbye" היה השיר הראשי איתו סגרה ברייטמן את הלג השני של סיבוב ההופעות, שהתקיים באמריקה הצפונית.
ב-13 במרץ 2001, הוציאה שרה ברייטמן, את אלבום הווידאו La Luna: Live in Concert, בו ניתן לראותה במהלך סיבוב ההופעות.
La La Love (בעברית: לה לה אהבה) הוא שירה של הזמרת היווניה-קפריסאית איווי אדאמו.
השיר נבחר לייצג את קפריסין באירוויזיון 2012. השיר יצא ב-31 בינואר 2012. ב-14 באפריל של אותה שנה, השיר נכלל בגרסה האירופאית של אלבום הבכורה שלה, San Ena Oniro.
השיר נכתב על ידי אלכס פי, ביורן דיופסטרום, אלכסנדרה זאקה וויקטור סבנסון לתחרות הלאומית של קפריסין לבחירת השיר לאירוויזיון 2012. שם השיר נחשף בנובמבר ביחד עם שני שירים נוספים של הזמרת.
תחילה השיר הנבחר היה אמור להיחשף ב-9 בינואר, אך בסופו של דבר הוא נחשף ב-6 בינואר, שלושה ימים קודם לכן.
לאחר שאדאמו נבחרה לייצג את קפריסין באירוויזיון 2012, היא בחרה שלושה שירים, כולם מבוצעים על ידיה, כולל את "La La Love".
רשת השידור הקפריסאית CyBC השתמשו בשיטת בחירה פנימית כדי לבחור את נציגם.
איוי וחברת ההקלטות שלה, סוני מיוזיק אנטרטיינמנט, בחרו שלושה שירים לשיר בגמר הלאומי לבחירת השיר של קפריסין באירוויזיון 2012, שכולם נכתבו בעיקר על ידי מלחינים זרים.
בשלב הגמר, שהתקיים ב-25 בינואר 2012, השיר המנצח ייקבע 50% על ידי הקהל ו50% על ידי השופטים.
בסופו של דבר נבחר "La La Love" לייצג את קפריסין באירוויזיון 2012. בחצי הגמר סיים במקום השביעי עם 91 נקודות ובגמר במקום ה-16 עם 65 נקודות.
הקליפ הרשמי של השיר מבוסס על הסיפור של שלגיה.
השיר קיבל ביקורות חיוביות בעיקר ממבקרים ונחשב לאחד המועדפים של אירוויזיון 2012. המבקרים אמרו שהשיר מזכיר את השיר "On The Floor" של ג'ניפר לופז ולהיטי דאנס של הזמרת אינה ושל אמנים נוספים.
La Luna (בעברית: היָרֵחַ) הוא אלבום האולפן השביעי של הזמרת-יוצרת האנגלייה שרה ברייטמן.
האלבום יצא לאור ב-25 באפריל 2000 בארצות הברית, בהוצאת חברות התקליטים איסט וסט רקורדס ואנג'ל רקורדס.
האלבום הגיע למקום הראשון במצעד האלבומים המקסיקני, והראשון במצעד האלבומים הקלאסיים.
La Luna בדומה לאלבומים נוספים של שרה ברייטמן, הופק על ידי פרנק פיטרסון.
בארצות הברית זכה להצלחה רבה, כאשר הפך שם לאלבום השני הנמכר ביותר של ברייטמן, אחרי האלבום Timeless, שיצא בשנת 1997. איגוד תעשיית ההקלטות האמריקאי (RIAA) העניק לו את תואר הזהב, על מכירות של למעלה מ-500,000 עותקים במדינה.
בנוסף לכך, ב-AllMusic סקרו את La Luna בחיוב והעניקו לו ציון של שלושה כוכבי זהב מתוך חמישה בסך הכול.
La Luna יצא לאור בארצות הברית ב-25 באפריל 2000, ולאחר מכן, יצא לאור גם בשאר רחבי העולם.
כבר בצאתו, זכה להצלחה רבה ברחבי העולם והפך לאחד מאלבומיה המצליחים ביותר של ברייטמן.
כדי לקדם את La Luna, הוציאה ברייטמן ארבעה סינגלים ויצאה לסיבוב הופעות עולמי שנתמך על גביו.
"Scarborough Fair" – יצא לאור בינואר 2000, כסינגל המוביל מתוך האלבום.
השיר הפך לשירה המצליח ביותר של ברייטמן באסיה.
הוא כבש את פסגות המצעדים ביפן וטאיוואן במשך שבועות רבים.
בעקבות הצלחתו הרבה של השיר, הפך האלבום לפופולרי ולמצליח בכל רחבי העולם.
הווידאו קליפ המלא שיצא עבור "Scarborough Fair" הועלה לראשונה ליוטיוב ב-23 במאי 2016, וזכה להצלחה נאה.
"La Luna" – יצא לאור ב-20 באוגוסט 2000, כסינגל השני מתוך האלבום, וכשיר הנושא מתוכו.
השיר יצא כסינגל בברזיל ובאירופה בלבד ועל כן, זכה להצלחה רק באזורים הללו.
בנוסף לכך, לא יצא כסינגל בארצות הברית ובעקבות כך, לא זכה שם להצלחה.
"A Whiter Shade of Pale" – יצא לאור ב-16 באוגוסט 2000, כסינגל השלישי מתוך האלבום.
בשבוע בכורתו, דורג במקום ה-38 במצעד השירים היפני.
לאחר הופעתה של ברייטמן במדינה, נוגן שם ללא הרף, עד שהצליח לכבוש את פסגת המצעד, שם נשאר במשך תשעה עשר שבועות, דבר אשר הופך אותו לאחד מהשירים המצליחים ביותר בכל הזמנים במדינה.
הווידאו קליפ של השיר הועלה ליוטיוב ב-6 בינואר 2013, והצליח לצבור למעלה מ-3 מיליון צפיות.
"Here with Me" – יצא לאור במהלך שנת 2001, כסינגל הרביעי והאחרון מתוך האלבום.
בדומה ל-"La Luna", יצא השיר כסינגל רק בברזיל ובאירופה ועל כן, לא זכה להצלחה בארצות הברית.
ב-20 באוגוסט 2000, יצאה שרה ברייטמן לסיבוב ההופעות העולמי השני שלה, "La Luna World Tour", הנתמך על גבי האלבום.
ההופעה הראשונה במסגרתו התקיימה בפארק איביראפוארה, שבסאו פאולו, ברזיל.
את סיבוב ההופעות סיימה ברייטמן בהופעה שהתקיימה באלברט הול, שבלונדון, בריטניה.
"La Luna World Tour" זכה להצלחה חסרת תקדים, כאשר נכחו בו למעלה מחצי מיליון אנשים.
בעקבות הצלחתו של "La Luna World Tour", זכה האלבום לפופולריות נוספת ברחבי העולם תוך שיצא על גביו אלבום הווידאו, La Luna: Live in Concert, שזכה להצלחה גם כן.
סיבוב ההופעות כלל בסך הכול כ-101 הופעות שונות שהתקיימו באמריקה הצפונית, אירופה, אסיה ואמריקה הדרומית.
גרסתו הנמכרת ביותר של La Luna היא הגרסה האירופאית, אשר כללה בתוכה שלוש עשרה רצועות.
הגרסה האירופאית של La Luna לא כוללת את השיר "A Whiter Shade of Pale", אותו ביצעה ברייטמן מחדש.
כמו כן, בגרסה האירופאית נעשו שינויים קלים נוספים, השונים מן הגרסה האמריקאית.
בגרסה האמריקאית בשונה מן הגרסה האירופאית, נכלל השיר "A Whiter Shade of Pale".
השיר הצליח לכבוש את פסגת המצעד היפני במשך תשעה עשר שבועות; מה שהופך אותו לאחד מהשירים המצליחים ביותר בכל הזמנים במדינה.
בנוסף לכך, הצליח השיר להיכנס למצעד שירי הדאנס קלאב של בילבורד.
מקוםתאריםמכירותארגנטינה (CAPIF)זהב30,000ארצות הברית (RIAA)זהב873,000הונג קונג (IFPI Hong Kong)פלטינה20,000טאיוואן (RIT)פלטינה 5×250,000יפן (RIAJ)זהב100,000קוריאה הדרומית (Gaon)פלטינה52,748קנדה (Music Canada)פלטינה100,000שוודיה (GLF)זהב40,000סיכוםבכל העולם1,400,000
La Luna: Live in Concert (בעברית: היָרֵחַ: בְּהוֹפָעָה חַיָּה) הוא אלבום הווידאו הרביעי של הזמרת-יוצרת האנגלייה שרה ברייטמן.
אלבום הווידאו יצא לאור ב-13 במרץ 2001, על ידי חברת התקליטים אנג'ל רקורדס.
La Luna: Live in Concert הופק על ידי ברייטמן, פרנק פיטרסון, ג'ון שר וסנדרה רסטרו.
אלבום הווידאו הגיע למקום העשירי במצעד אלבומי הווידאו.
La Cobra הוא אלבום האולפן השני של הזמרת-יוצרת הארגנטינאית חימנה ברון.
אלבום האולפן יצא לאור ב-2 באוגוסט 2019, בהוצאת עצמית ולא על ידי חברת תקליטים.
עם יציאתו נכנס האלבום אל המקום השלישי במצעד האלבומים של ארגנטינה.
אלבום האולפן הופק על ידי אנדר זמברנו, ג'ון לאונה, לוקאס בירנצוויג, מאורו דטמאסו, מאורו דה טומסו, ניקו קוטון, אורלנדו ויטו, ראק808 ויהוני אטלה.
בארגנטינה זכה האלבום למעמד הפלטינה על מכירות של למעלה מ-40,000 עותקים במדינה.
בסמוך לצאתו, עלה אלבום האולפן לרשת הזרמת המדיה ספוטיפיי.
מדינה תאריך יציאה חברת תקליטים פורמט מקור ארגנטינה 2 באוגוסט 2019 הוצאת עצמיתהזרמת מוזיקה • הורדה דיגיטלית • תקליטור
La Luna (בעברית: הירח) הוא סינגל שהוקלט על ידי הזמרת-יוצרת האמריקאית בלינדה קרלייל, מתוך אלבום האולפן השלישי, Runaway Horses.
השיר יצא לאור ב-4 בדצמבר 1989, כסינגל השני מתוך האלבום, על ידי חברות התקליטים וירג'ין רקורדס ו-MCA רקורדס.
באירופה יצא השיר כסינגל בינואר 1989.
השיר הגיע למקום העשירי במצעד השירים שבשווייץ.
השיר נכתב על ידי ריק נואלס ואלן שיפלי והופק על ידי נואלס גם כן.
נואלס הפיק עבור קרלייל את מרבית אלבומיה, כדוגמת Heaven on Earth (1987) ו-Runaway Horses (1989).
השיר הוא שיר בסגנון הפופ הלטיני, המשלב בתוכו גם את סגנון היורופופ והפופ רוק.
הבי-סייד של השיר הוא השיר "Whatever It Takes", שצורף אליו בפורמטים שונים.
הווידאו קליפ המלא שיצא עבור השיר הועלה ליוטיוב ב-27 בדצמבר 2011. את הקליפ ביים אנדרו מורהן.
הקליפ נעשה בהשראת סיפורה של סינדרלה.
בתחילת הקליפ, ניתן לראות את קרלייל כשהיא לבד בחדרה החשוך, תוך שהיא על מיטתה, מכוסה חלקית בשמיכה שלה.
לאורכו של הקליפ ניתן לראות סצנות בשחור-לבן בהן ניתן לראות את אהובה של קרלייל עליו היא שרה ובסצנות אחרות, אותה ואותו במשתה, כשהם חוגגים ורוקדים ביחד עם אנשים נוספים.
בהמשך, ניתן לראות ליצן חצר אשר מבדר את הקהל באמצעות להטוטנות.
נכון לדצמבר 2019, מונה הצפיות של הקליפים שהועלו ליוטיוב עומד על כ-15 מיליון צפיות.
אזורתאריך יציאהפורמטחברת תקליטיםמקוראירופה11 בינואר 1989תקליט • 12"וירג'יןבלגיה27 בנובמבר 19897"כלל העולם4 בדצמבר 1989תקליטור • 7" • 12"MCA • וירג'יןיפן21 בינואר 1990קלטת שמעוירג'ין
La Bella Mafia (בעברית: המאפיה היפה) הוא אלבומה השלישי של הראפרית ליל קים אשר יצא ב-4 במרץ 2003 על ידי אטלנטיק רקורדס.
האלבום זכה לביקורות חיוביות מצד מבקרי המוזיקה מהמבקרים וסימנה את יכולתו הלירית של קים כמרשימה ואת נוכחותה כאימתנית.
בסוף 2001 קים עזבה את ההרכב Junior M.A.F.I.A.
וניתקה קשר עם כל חבריי ההרכב והמשיכה להתמקד כתוצאה מכך בקריית הסולו שלה.
בנוסף היא גם סיימה את חברותה ומערכת היחסים העסקית שלה עם שון קומבס.
הקלטות האלבום החלו באביב 2002 ואף חשפה באותה תקופה בריאיון כי היא עובדת על האלבום עם ד"ר דרה.
בנוסף היא ציינה שהיא מעוניינת לעבוד גם עם אמינם, טימבלנד והנפטונז.
שם האלבום המקורי היה אמור להיות "Hollyhood" אך בסוף החליטה לשנות את שם האלבום לשם הנוכחי לאחר שצפתה בסרט בעל אותו השם.
בנוסף למהדורה הרגילה לאלבום יצאה מהדורה מוגבלת של חצי מיליון עותקים ובה ניתן לקבל אפשרות לצפות בתוכן מיוחד כמו תמונות וסרטונים של קים.
האלבום זכה להצלחה בארצות הברית כאשר הגיע למקום ה-5 במדינה עם מכירות של 1.8 מיליון עותקים מה שזיכה אותו למעמד פלטינה.
מחוץ לארצות הברית האלבום זכה להצלחה פחותה כאשר מכר 200 אלף עותקים בלבד מחוץ למדינה.
מתוך האלבום יצאו שלושה סינגלים: "The Jump Off", אשר הגיע למקום ה-17 בארצות הברית ולמקום ה-16 בבריטניה, "Magic Stick", אשר הגיע למקום השני בארצות הברית ו-"Thug Luv" אשר לא הצליח לשחזר את הצלחת שני השירים הקודמים.
"Magic Stick" קיבל מועמדות לפרס גראמי בקטגוריית "ביצוע הראפ הטוב ביותר בצמד או קבוצה" ושיר נוסף מהאלבום בשם "Came Back for You" קיבל מועמדות נוספת לפרס בקטגוריית "ביצוע הראפ סולו הנשי הטוב ביותר".
"La Di Da" הוא סינגל שהוקלט על ידי להקת בנות הקיי-פופ הקוריאנית אוורגלו, מתוך המיני-אלבום השני שלה, .
השיר יצא לאור ב-21 בספטמבר 2020, על ידי חברת התקליטים יואואה אנטרטיינמנט כסינגל הראשון מתוך המיני-אלבום.
ודורג במקום הראשון ברשימת "שירי הקיי-פופ הטובים ביותר ל-2020" של בילבורד.
ב-7 בספטמבר 2020, חברת התקליטים יואואה אנטרטיינמנט חשפה כי להקת הבנות אוורגלו תוציא את המיני-אלבום השני שלה , ב-21 בספטמבר.
תמונות קונספט והצצות פורסמו בין 8 בספטמבר עד 10 בספטמבר.
רשימת הרצועות הופצה ב-11 בספטמבר ואז נודע כי השיר הזה יהיה הסינגל הראשון מתוך המיני-אלבום.
הווידאו קליפ הרשמי של השיר פורסם ב-21 בספטמבר 2020, ביום צאתו של השיר כסינגל.
בתחילת הקליפ, ניתן לראות בניינים שמקיפים את המצלמה, תוך שהכול מסביב חשוך וישנה סערת ברקים ורעמים מלווה בגשם.
בהמשך, ניתן לראות את חברות הלהקה בהדרגה ומיד לאחר מכן, הן מתחילות לשיר את השיר.
נכון לינואר 2024, מונה הצפיות של הקליפ עומד על למעלה מ-150 מיליון צפיות.
מדינהתאריך יציאהפורמטחברת תקליטיםמקורעולם21 בספטמבר 2020הזרמת מוזיקה • הורדה דיגיטליתיואואה
La Luz הוא סינגל שהוקלט על ידי הזמרת-יוצרת המקסיקנית טליה, בשיתוף הזמר-יוצר והמפיק המוזיקלי מייק טאוורס.
השיר יצא לאור ב-28 באוגוסט 2020, על ידי חברת התקליטים סוני מיוזיק לטין, כסינגל מתוך האלבום, Desamorfosis.
השיר הגיע למקום השמיני במצעד שירי הפופ של פוארטו ריקו.
השיר נכתב על ידי קריס פלויד, מנואל לארה, איוואני רודריגס, אלחנדרו בוררו, קריס צ'יל, אלברט הייפ, מייק טאוורס וטליה והופק על ידי טייני, אלברט הייפ ומנו לארה.
השיר הוא שיר פופ, המשלב בתוכו את סוגת הרגאטון, בדומה לשירה הקודם של טליה "Estoy Soltera".
הווידאו קליפ הרשמי של השיר פורסם ב-28 באוגוסט 2020, ביום צאתו של השיר כסינגל.
בתחילת הקליפ, ניתן לראות אורות אדומים המורכבים מלייזר, מציגים תווי פנים של בן אדם.
לאחר מכן, ניתן לראות את מייק טאוורס ובהמשך מצטרפת אליו טליה והשניים שרים יחד את השיר.
נכון לאוקטובר 2020, מונה הצפיות של הקליפ עומד על למעלה מ-3.3 מיליון צפיות.
מדינהתאריך יציאהפורמטחברת תקליטיםמקורעולם28 באוגוסט 2020הזרמת מוזיקה • הורדה דיגיטליתסוני מיוזיק לטין
"La La Land" (בעברית: לה לה לנד) הוא סינגל שהוקלט על ידי הזמרת האמריקאית דמי לובאטו.
השיר נכתב על ידי לובאטו, ג'ו ג'ונאס, ניק ג'ונאס וקווין ג'ונאס והופק על ידי האחים ג'ונאס לצד ג'ון פילדס, עבור אלבום הבכורה של לובאטו, Don't Forget ויצא לאור כסינגל השני של האלבום ב-18 בדצמבר 2008, תחת חברת הוליווד רקורדס.
השיר הוא אחד מששת השירים באלבום שנכתבו בשיתוף האחים ג'ונאס, שתרמו גם שירה וגיטרות בשיר.
לובאטו אמרה שהיא כתבה את השיר על להיות עצמך בהוליווד ולא לתת לאנשים אחרים לשנות את מי שאתה.
מבחינה מוזיקלית, השיר הוא שיר פופ הכולל גיטרות והמילים מדברות על כך שלובאטו מרגישה "זרה" בהוליווד.
השיר זכה לביקורות חיוביות של מבקרים.
מסחרית, השיר הגיע למקום ה-52 במצעד הבילבורד הוט 100 ולמקום ה-35 במצעד הסינגלים הבריטי.
השיר הגיע למקום ה-30 במצעד הסינגלים האירי.
באוסטרליה ובגרמניה, סיים את דרכו במחצית התחתונה של המצעדים.
השיר שימש לקידום קומדיית המצבים של לובאטו וערוץ דיסני, תנו לסוני צ'אנס, ובקליפ שלו מופיעים כוכבי התכנית.
"La La Land" הוא אחד מששת השירים באלבום הבכורה של לובאטו, Don't Forget, אותם כתבה יחד עם האחים ג'ונאס.
לובאטו אמרה שזה "חשוב" להכניס אותם לאלבום שלה, כי הלהקה תרמה גם שירת רקע וניגנה בגיטרה לשיר.
הוא הופק על ידי האחים ג'ונאס וג'ון פילדס, כאשר האחרון ניגן גם בס, גיטרות וקלידים.
בשיר מופיעים גם דווין ברונסון, שסיפק סולו גיטרה, ודוריאן קרוזייר, שניגן בתופים.
בראיון הסבירה לובאטו כי השיר עוסק בלהיות עצמך כשאתה מוקף ב"לחצי התהילה".
היא אמרה, "אתה מגיע להוליווד והרבה פעמים אנשים יכולים לנסות לעצב אותך למה שהם רוצים שתהיה.
השיר הוא על להישאר אמיתי ולנסות להישאר עצמך כשאתה בהוליווד." השיר יצא כסינגל השני של האלבום ב-18 בדצמבר 2008. בהמשך יצא לאור בבריטניה ב-31 במאי 2009, עם השיר החדש "Behind Enemy Lines".
סינגל בפורמט תקליטור יצא ב-1 ביוני 2009, עם גרסה חיה מוקלטת לשיר מהסרט קאמפ רוק, This Is Me מסרט ההופעה של האחים ג'ונאס.
את הקליפ לשיר ביימו ברנדן מאלוי וטים וילר.
הוא שימש לקידום הסיטקום של ערוץ דיסני בו לובאטו כיכבה, תנו לסוני צ'אנס.
בראיון לMTV אמרה לובאטו שהשיר כשדיברו על הקליפ, הבמאי מאלוי אמר, לדברי לובאטו, הקולגות שלה לסדרה "תנו לסוני צ'אנס" גילמו "אנשים סטריאוטיפים מהוליווד ולוס אנג'לס".
הקליפ הוקרן לראשונה ב-19 בדצמבר 2008 בערוץ דיסני.
הוא יצא לאור בחנות האייטונס ב-20 בינואר 2009. בקליפ השורה "אני עדיין אוכלת מקדונלד'ס" השתנתה ל"אני עדיין אוכלת אצל רונלד".
ג'פרסון ריד מ שיבח את הקליפ וכתב: "לגלוג על אנשי הוליווד תמיד מגניב בעינינו, ונקודות בונוס לדמי לובאטו על כך שעשתה זאת תוך כדי התנהלות בצורה מעוררת התפעלות.
כוכבת הרוק החדשה של דיסני, נראית כאילו היא עשויה בסופו של דבר לתת למיילי סיירוס תחרות אמיתית."
בקליפ מופיעים שחקני תנו לסוני צ'אנס - אליסין אשלי ארם, דאג ברוצ'ו, סטרלינג נייט, מייקל קוסטרוף, ברנדון מייקל סמית' וטיפאני ת'ורנטון, וכן אחותה הגדולה של לובאטו דאלאס לובאטו.
הסרטון מתחיל בלובאטו שמתראיין בתוכנית אירוח בשם Rumor Has It עם בני בוורלי (ברוצ'ו).
לאחר שהציג אותה בפני הקהל, בוורלי שואל את לובאטו איך זה להיות כוכבת.
לאחר מכן מוצג סרטון לקהל המשמש כחלק העיקרי של הקליפ.
בהוליווד, לובאטו נתקל בזר ברחוב, פפראצו (נייט) מצלם אותה.
אישה קוראת צהובון עם שער בו מופיעה לובאטו ו"איש המסתורין".
לאחר מכן הסרטון נחתך שלובאטו ושחקני "תנו לסוני צ'אנס" באירוע שטיח אדום, עם פפראצי שמצלם את לובאטו לובשת נעלי ספורט של קונברס עם שמלה.
לאחר מכן מוצגת לובאטו על סט הפרסומת לבושם שלה, בפאה ורודה עם איפור שמונח עליה.
לא נוח לה ולבסוף היא מסרבת לשתף פעולה, מה שמכעיס את הבמאי (סמית').
לאחר מכן הסרטון חותך חזרה לתוכנית האירוח במחיאות כפיים מהקהל ומסתיים בכך שבוורלי משבח את לובאטו.
ב-20 בינואר 2009 ביצעה את השיר במופע Kids' Inaugural: "We Are the Future" לכבוד ההשבעה הראשונה של ברק אובמה לנשיאות ארצות הברית.
ב-7 באפריל 2009 ביצעה את השיר בתוכנית "רוקדים עם כוכבים".
פרייזר מקאלפיין מ-BBC Music כתב ביקורת חיובית על השיר ודירג אותו כארבעה מתוך חמישה כוכבים.
הוא כתב, "אז בעצם עשיית שיר כזה זה סיכון, אבל החדשות הטובות הן שדמי בדרך כלל נתפסת כנבונה, שמחה, בת השכן, כך שזה לא נשמע מגוחך כשהיא מתעקשת שהיא עדיין די רגילה, באמת." מקאלפין סיכם את ביקורתו וכתב: "אתה כמעט יכול לשמוע את מצלמות הפפראצי יוצאות כשהיא שרה".
סטיבן תומאס ארלוויין מ-AllMusic ציין את השיר כאחד השירים הטובים ביותר באלבום.
ב-10 בינואר 2009, השיר הופיע לראשונה בבילבורד הוט 100 במקום ה-83. בשבוע שלאחר מכן הוא עלה למקום 56. באותו שבוע הוא הופיע לראשונה במצעד השירים הדיגיטליים החמים במקום ה-42. ב־31 בינואר 2009, "לה לה לנד" הגיע למקום ה-52 בבילבורד הוט 100 ומקום 27 בשירים הדיגיטליים החמים.
עד כה היא מכרה 935,000 עותקים דיגיטליים בארצות הברית, על פי MRC Data.
בבריטניה, במצעד הסינגלים הבריטי, השיר הופיע לראשונה במקום ה-63 ב-2 במאי 2009. בשבוע שלאחר מכן הוא הגיע למקום ה-35, ובילה בסך הכל שבעה שבועות במצעד.
באירלנד הוא הופיע לראשונה במקום ה-30, שהפך לשיאו.
בגרמניה השיר הופיע לראשונה במקום ה-82 ובילה שבוע אחד בלבד במצעד.
באוסטרליה הוא הגיע למקום ה-76 ב-11 במאי 2009.
La Leyenda (בעברית: "האגדה") הוא מארז התקליטורים השלישי של הזמרת המקסיקנית-אמריקאית סלינה.
מארז התקליטורים יצא לאור ב-9 במרץ 2010 בהוצאת חברות התקליטים קפיטול לטין, EMI לטין וקיו-פרודקשנס.
המארז מכיל ארבעה תקליטורים הכוללים אוסף של שירים וגרסאות כיסוי של הזמרת של הזמרת כאשר כל דיסק מכיל מוזיקה בסגנון אחר כאשר שלושת הדיסקים הראשונים מכילים מוזיקה בספרדית והדיסק הרביעי מכיל מוזיקה רק באנגלית.
לפני יציאת מארז התקליטורים, אביה של הזמרת פנה למעריצים שלה וביקש מהם ליצור מסר מיוחד לסלינה ובין השולחים ייבחרו כמה אשר המסרים שלהם ייכללו במארז.
התכנון היה שהמארז יכיל מספר חוברות בהם מסרים של משפחה וחברים לסלינה ותמונות של סלינה ובתוך החוברות האלה ייכללו גם המסרים מהמעריצים.
בסופו של דבר כחודש לפני יציאת האלבום, הוחלט לבטל את הוצאת החוברות בשל בעיות של זכויות יוצרים.
"" (דואט עם אמיליו נבירה)
"Puede Ser" (דואט עם ננדו "גרו" דומינגז)
"Buenos Amigos" (דואט עם אלווארו טורס)
"" (דואט עם דייוויד ברן)
"" (דואט עם באריו בויז)
"Como Te Extraño" (פיט אסטודילו) [רצועת בונוס]
"La Carcacha" (בעברית: "המסיבה") הוא שיר של הזמרת-יוצרת האמריקאית סלינה, שיצא כסינגל השני מתוך אלבומה השלישי באפריל 1992 בהוצאת EMI לטין.
הווידאו קליפ לשיר צולם במונטריי שבמקסיקו כחודש לאחר צאת השיר וזו היא הייתה הפעם הראשונה בה הזמרת צילמה קליפ.
שיר זה זיכה אותה בפרס ה-BMI הלטיני הראשון שלה.
בזמן יציאתו, "La Carcacha" לא זכה להצלחה אך במהלך השנים 2011–2015 השיר הופיע במצעדי המכירות הלטינים הדיגיטליים של ארצות הברית ובמצעד השירים הדיגיטליים המקסיקניים האזוריים ואף הגיע למעמד פלטינה לטינית משולשת בארצות הברית – כ-180,000 עותקים נמכרו ממנו במדינה.
"La Llamada" (בעברית: "שיחת הטלפון") הוא שיר של הזמרת סלינה אשר יצא כסינגל השני מתוך אלבום ההופעה החיה שלה.
קינטנייה והופק על ידי אחיה ובבו סילבט.
השיר יצא כסינגל לאחר ש-"No Debes Jugar", יצא לאור.
השיר הגיע למקום החמישי במצעד השירים הלטינים בארצות הברית.
ב-2011 השיר זכה להצלחה מחודשת כאשר הצליח להיכנס למצעד השירים המקסיקניים האזוריים שנמכרו הכי הרבה דיגיטלית באותו שבוע כאשר נכנס למקום העשירי.
התוכן הלירי של השיר מתאר את רגשותיה של מישהי לאחר שהיא עדה לחבר שלה מתנשק עם בחורה אחרת, אומר לו לא להתקשר אליה יותר ולסיים את הקשר.
מבחינה מוזיקלית השיר הוא שיר אפ-טמפו מקסיקני המשלב קומביה.
לשיר צולם קליפ בבית חוף בקליפורניה.
עם השנים השיר זכה לגרסאות כיסוי.
"La La Love" (בגרסתו העברית: "לה לה לאב"; בתרגום חופשי לעברית: "לה לה אהבה") הוא סינגל שהוקלט על ידי הזמרת הישראלית עדן אלנה.
את השיר כתבו יוסף באך, גל מלכה וגיל ויין.
השיר הוצא לאור כסינגל ב-26 בינואר 2021 על ידי חברת התקליטים ארומה מיוזיק.
השיר זכה במקום השני בקדם הישראלי לאירוויזיון 2021.
בשנת 2020, אלנה זכתה בעונה השביעית של תוכנית המציאות "הכוכב הבא לאירוויזיון" ונבחרה לייצג את ישראל באירוויזיון 2020. במרץ 2020, תאגיד השידור הציבורי כאן 11 ערך קדם בן ארבעה שירים, שבסופו נבחר השיר "Feker Libi", אותו אלנה תבצע על בימת התחרות ברוטרדם, הולנד.
ב-22 במרץ 2020, איגוד השידור הציבורי כאן 11 הכריז כי אלנה נבחרה לייצג את ישראל באירוויזיון 2021.
ב-2 בדצמבר 2020 נחשפו 9 שירים שנבחרו על ידי הוועדה להצבעה, שנמשכה עד 13 בדצמבר.
ב-3 בינואר, פורסמו שלושת השירים שעלו לשלב הבא, "La La Love", "Set Me Free" ו-"Ue La La".
ב-25 בינואר 2021 התקיים המשדר "השיר שלנו לאירוויזיון 2021", בו הוכרז כי השיר שנבחר לייצג את ישראל באירוויזיון 2021 הוא "Set Me Free".
השיר "LA LA LOVE" זכה במקום השני עם 17.2 אחוז הצבעה.
אלנה מספרת על הקלטת השיר כי היא הייתה הקלה ביותר מבין שלושת השירים.
בנוסף, היא מספרת כי היא מצאה את הקשר בינה לבין השיר.
ב-19 בינואר 2021 פרסם תאגיד השידור הישראלי את שלושת הקליפים של השירים המועמדים לייצג את ישראל באירוויזיון.
הקליפ, בדומה לשני הקליפים הנוספים, בוים על ידי אלעד ויסמן.
הקליפ מתחיל במיטתה של אלנה, שם היא יושבת סביב ארבע רקדניות.
לאחר הפזמון הראשון של השיר, אלנה עוברת לחדר שחור בו תלויים מספר סימנים שונים מתקרת החדר.
הקליפ מלווה בצבעי ניאון שונים, דוגמת צהוב, ורוד, כחול, אדום וסגול.
הכתבת לורן מאתר "Wiwibloggs" כתבה על השיר כי: "השיר רדוד ומשעמם.
עם זאת, אי אפשר שלא לשים לב איך עדן נהנית לשיר אותו".
בנוסף, לורן כתבה כי הקדם הישראלי לאירוויזיון 2020 היה טוב יותר מהקדם הנוכחי לשנת 2021. על פי סקר שנערך על ידי אתר, כ-32.38 אחוזים ממשתתפי הסקר, מעדיפים כי אלנה תבצע את השיר "La La Love" על בימת האירוויזיון.
(בעברית: האור (סוף)) הוא שיר שהוקלט על ידי הזמרת-יוצרת הקולומביאנית-אמריקאית קאלי אוצ'יס, מתוך אלבום האולפן השני שלה, .
השיר יצא לאור ב-1 באוקטובר 2020, על ידי חברות התקליטים וירג'ין EMI ואינטרסקופ רקורדס, כסינגל השני מתוך האלבום.
השיר הגיע למקום ה-16 במצעד שירי הפופ הלטיניים.
השיר נכתב על ידי קאלי אוצ'יס, ג'יי קורטס וטייני, וגם הופק על ידי טייני.
המפיק המוזיקלי טייני היה זה שהפיק עבור אוצ'יס שירים נוספים מתוך , כמו גם היותו המפיק של הסינגל הראשון והשלישי מתוכו: "Aquí Yo Mando" ו-"Telepatía".
כלפי השיר הופנו ביקורות חיוביות, תוך שב-IndieRocks MX נכתב כי:
מדינהתאריך יציאהפורמטחברת תקליטיםמקורעולם18 בנובמבר 2020הזרמת מוזיקה • הורדה דיגיטליתאינטרסקופ • וירג'ין EMI
La Fuerza הוא המיני-אלבום השני של הזמרת האמריקאית כריסטינה אגילרה.
המיני-אלבום יצא לאור ב-21 בינואר 2022, על ידי חברת התקליטים סוני מיוזיק לטין.
זהו החלק הראשון מבין שלושה שהיוו את אלבום האולפן התשיעי של אגילרה והאלבום הספרדי השני שלה.
המיני-אלבום משמש כהמשך לאלבום האולפן השמיני שלה Liberation (2018) ולאלבום הראשון שלה בשפה הספרדית, Mi Reflejo (2000).
אגילרה ניצלה את מגפת הקורונה ועברה למיאמי, שם התמחתה במחנה כתיבה במטרה לתת כבוד למורשת האקוודורית שלה באמצעות יצירת אלבום האולפן התשיעי שלה בשפה הספרדית.
האלבום נוצר תוך ארבעה שבועות, כאשר השיר הראשון שהופק היה הסינגל המוביל, "Pa' Mis Muchachas".
משתפי הפעולה באלבום כוללים את המפיקים פרדריקו וינדבר, ז'אן רודריגז והשותף מהעבר רודי פרז, ששיתף פעולה עם אגילרה באלבומה הספרדי הראשון, והזמרות בקי ג'י, ניקי ניקול ונטי פלוסו, שמשתתפות בסינגל המוביל באלבום.
המיני-אלבום מציין את חזרתה של אגילרה למוזיקה הספרדית מאז אלבומה השני, Mi Reflejo, שיצא כמעט 22 שנים קודם לכן והפך לאלבום הפופ הלטיני הנמכר ביותר באותה השנה.
בשנת 2000, אגילרה הוציאה את אלבום האולפן השני שלה Mi Reflejo, האלבום הראשון שלה בשפה הספרדית.
האלבום המשיך להיות מדורג במקום העשירי ברשימת 20 האלבומים הלטיניים המובילים בכל הזמנים של בילבורד.
אגילרה החלה להקניט את יציאת האלבום השני שלה בשפה הספרדית ה"איחור" שני עשורים מאוחר יותר ב-2021 וציינה במגזין Health כי:
אגילרה עוד הקניטה את יציאת האלבום בראיון ל-Insider בספטמבר 2021. היא חשפה שצילמה את שני הקליפים הראשונים לסינגלים.
כדי ליצור את האלבום, אגילרה נסעה למיאמי שם הקליטה מוזיקה עם משתפי פעולה שונים.
אגילרה חשפה שהיא תכננה להוציא את האלבום "במהלך השנה הבאה במעין שישה קצבי שירים כל כמה חודשים".
בעבודה על השיר, "Pa' Mis Muchachas" ציינה אגילרה כי השיר "משמש כהומאז' לנשים".
היא הוסיפה כי, "רצינו לוודא שזה בהחלט ייצוג של נשים לטיניות שהן החוזק של משפחה, עמוד השדרה.
בשיר אנו מזכירים שאני אישה חזקה כי גדלתי על ידי אישה שהייתה חזקה וכך גם היא הייתה לפני כן.
זה משהו שעובר על ידי דורות.
בחרתי בנתי, בקי וניקי בגלל הכוח שהן מפרישות".
במהלך ראיון למגזין Ocean Drive, אגילרה אמרה "באופן מצחיק, "Pa' Mis Muchachas" היה השיר הראשון שכתבנו והקלטנו לאלבום הזה.
ממש מההתחלה, בסשן הראשון שלי באולפן של מאסטרו חוליו רייס קופלו, האנרגיה הייתה מיוחדת ללא ספק.
מיתרי הגיטרה, המילים, האינטנסיביות והתשוקה בתוך השיר נשפכו מכולם.
התוודעתי לנתי, ניקי ובקי, ולא היה לי ספק שהם היו הקטע המושלם לרצועה הזו." בראיון ללוס אנג'לס טיימס חשפה אגילרה כי האלבום ישוחרר בשלושה חלקים, ואישרה שהחלק הראשון של האלבום ייקרא La Fuerza ושהוא יחגוג את כוחה כאישה.
היא חשפה שהיא תוציא מוזיקה עד סוף 2022.
ב-19 בינואר 2022, הכריזה אגילרה על צאת המיני-אלבום La Fuerza וחשפה את תאריך צאתו ורשימת רצועות.
ממש מההתחלה, בסשן הראשון שלי באולפן של המאסטרו חוליו רייס קופלו, האנרגיה הייתה מיוחדת ללא ספק.
הכרתי את נאתי, ניקי ובקי, ולא היה לי ספק שהם היו המוצלחות המושלמת לזה מסלול."
ב-19 באוקטובר 2021, החלה לפרסם אגילרה הצצות לקליפ של הסינגל הראשי של האלבום והקליפ הנלווה אליו ברשתות החברתיות שלה.
"Pa' Mis Muchachas", יצא לאור ב-22 באוקטובר 2021, לצד וידאו הקליפ שלו.
השיר הוא שיתוף פעולה בין אגילרה, בקי ג'י, ניקי ניקול ונטי פלוסו.
אגילרה ציינה שהסרטון הוא "פרק ראשון בסיפור ארוך שעתיד לבוא [...] זוהי חגיגה של אינדיבידואליות.
זהו סיפור על כוח, על איך לשחרר את השיער.
על לגלות את עצמך מחדש בדרך".
הסינגל השני הנקרא, "Somos Nada", יצא לאור ב-18 בנובמבר 2021, לצד וידאו הקליפ שלו.
השיר נכתב על ידי אגילרה, מריו דום, שרלין טאול ופדריקו וינדבר.
אגילרה ביצעה את שני הסינגלים הראשונים בטקס פרסי הגראמי הלטיני ה-22, בליווי בקי ג'י, ניקי ניקול ונטי פלוסו.
הסינגל השלישי מן האלבום, "Santo" בהשתתפות הזמר הפורטו-ריקנית אוזונה, יצא לאור ב-21 בינואר 2022.
מדינהתאריךפורמטחברת תקליטיםמקורעולם21 בינואר 2022הורדה דיגיטלית • הזרמת מוזיקה • תקליטור • תקליטסוני מיוזיק לטין
La Mujer (בעברית: האישה) הוא שיר שהוקלט על ידי הזמרת-יוצרת הצ'יליאנית מון לאפרטה , ביחד עם הזמרת-יוצרת המקסיקנית גלוריה טרווי, מתוך אלבום האולפן השביעי של לאפרטה, Seis.
השיר יצא לאור ב-17 בינואר 2020, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.
השיר הגיע למקום השמיני במצעד שירי הפופ של מקסיקו.
השיר נכתב על ידי מון לאפרטה לבדה והופק על ידי מאנו ג'ליל וסבסטיאן ארסנה.
בתחילת השיר, משוות מון לאפרטה וגלוריה טרווי את האישה לסמים עבור הגבר שכן, לטענתן, אינו יכול להסתדר בלי האישה.
בהמשך השיר, מדברות השתיים על שברון לב שחוו בעקבות גבר מסוים שפגע בהן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.4 מיליון השמעות.
הווידאו קליפ הרשמי של השיר פורסם ב-7 באפריל, יממה לאחר יציאתו של "La Mujer" כסינגל.
בתחילת הקליפ, את גלוריה טרווי יושבת על הדום ואת מון לאפרטה רוקדת עם רקדניות ליווי.
בהמשך לכך, ניתן לראות את השתיים יחד ובסוף הקליפ את טרווי רוקדת לצד גבר שלבוש בצורה מזלזלת, במטרה להמחיש את הפגיעה שזו חוותה ממנו.
נכון לאפריל 2022, מונה הצפיות של הקליפ עומד על למעלה מ-11 מיליון צפיות.
אזורתאריך יציאהפורמטחברת תקליטיםמקורעולם7 באפריל 2021הזרמת מוזיקה • הורדה דיגיטליתיוניברסל לטין
La Canción (בעברית: השיר) הוא שיר של הזמר הקולומביאני ג'יי באלווין והראפר והזמר הפוארטו ריקני באד באני.
השיר יצא לאור ב-2 באוגוסט 2019 כסינגל השני מתוך אלבום האולפן המשותף שלהם, Oasis.
הוא הגיע למקום הראשון במקסיקו ובמצעד השירים הלטיניים.
בדומה לשאר שירי האלבום, "La Canción" הגיע למצעד השירים הלטיניים של בילבורד, ונכנס למקום העשירי.
לאחר מכן, טיפס השיר למקום הראשון בשבוע של 30 בנובמבר 2019. זה השיר השביעי של ג'יי באלווין והשלישי של באד באני שהגיע למקום הראשון במצעד.
"La Canción" הוא הסינגל השני מתוך Oasis שנכנס למצעד הבילבורד הוט 100, כשהגיע למקום ה-98 ולאחר מכן קבע את שיאו במקום ה-84.
הווידאו קליפ ל-"La Canción" יצא לאור ב-14 באוקטובר 2019 ובוים על ידי קולין טילי.
הוא צולם בתוך מועדון והעלילה שלו סובבת סביב הפער שמתרחש כאשר מערכת יחסים מסתיימת.
מקוםתאריםמכירות איטליה (FIMI) זהב 35,000 פורטוגל (AFP) זהב 5,000 ספרד (PROMUSICAE) פלטינה ×2 80,000 ארצות הברית (RIAA) פלטינה (לטיני) 60,000
La Bachata הוא סינגל של הזמר הקולומביאני מנואל טוריזו.
השיר נכתב על ידי טוריזו, אדגר בררה, אנדרס יאל קוריאה ריוס, מיגל אנדרס מרטינס ומנהלו של טוריזו חואן דייגו מדינה, ויצא לאור במאי 2022. השיר הגיע למקום הראשון בארגנטינה, מקסיקו ומצעד האירפליי הלטיני של הבילבורד.
השיר נכנס למקום ה-44 במצעד האירפליי הלטיני של בילבורד ב-18 ביוני 2022. באוקטובר, הגיע השיר למקום השישי במצעד הגלובל 200 ולמקום השלישי בגלובל ללא ארצות הברית.
באותו השבוע, הגיע למקום הראשון במצעד האירפליי הלטיני והיה לשירו החמישי של טוריזו שהגיע להישג זה.
מקוםתאריםמכירות איטליה (FIMI) זהב 50,000 מקסיקו (AMPROFON) פלטינה+זהב ×3 490,000 פורטוגל (AFP) פלטינה 10,000 ספרד (PROMUSICAE) פלטינה ×8 480,000 שווייץ (IFPI Switzerland) זהב 10,000 ארצות הברית (RIAA) פלטינה ×3 (לטיני)
La Judería (בעברית: הָרֹבַע הַיְּהוּדִי) הוא אלבום האולפן השני של הזמרת-יוצרת הישראלית יסמין לוי.
האלבום יצא לאור בהפצה בין-לאומית בשנת 2005, על ידי חברת התקליטים קונקטינג קאלצ'רס.
באלבום נכלל השיר "Nací en Álamo" שזכה להצלחה רבה כאשר צבר למעלה מ-2 מיליון השמעות בספוטיפיי.
כמו כן, נכלל באלבום הלהיט "La Alegría" שנחשב לאחד משירי החותם של לוי וצבר מיליוני השמעות בספוטיפיי וביוטיוב.
האלבום יצא בפורמט של תקליטור בלבד והופץ בישראל כבר בשנת 2004 במהדורה מיוחדת עם עטיפה אחרת.
מדינהתאריך יציאהפורמטחברת תקליטיםמקורישראל2004תקליטוראדמהכלל העולם2005קונקטינג קאלצ'רס
"La La La" (בעברית: "לה לה לה") הוא סינגל של המפיק המוזיקלי הבריטי Naughty Boy, בשיתוף פעולה עם הזמר/ת-יוצר/ת הבריטי/ת סם סמית'.
השיר יצא ב-18 במאי 2013 בהוצאת חברות התקליטים Naughty Boy רקורדינגס, וירג'ין EMI רקורדס וקפיטול רקורדס.
השיר מופיע כסינגל השני באלבום האולפן הראשון של Naughty Boy, Hotel Cabana.
כמו כן, השיר מופיע בגרסת הדלוקס של אלבום האולפן הראשון של סמית', In the Lonely Hour.
נכון לספטמבר 2023, השיר הושמע למעלה מ-569 מיליון פעמים בספוטיפיי, ולמעלה מ-1.2 מיליארד פעמים ביוטיוב.
אזורתוארמכירותאוסטרליה (ARIA)2× פלטינה140,000בלגיה (BEA)זהב15,000קנדה (Music Canada)זהב40,000דנמרק (IFPI Danmark)זהב15,000גרמניה (BVMI)3× זהב450,000איטליה (FIMI)2× פלטינה60,000ניו זילנד (RMNZ)פלטינה15,000שוודיה (GLF)3× פלטינה120,000שווייץ (IFPI Switzerland)פלטינה30,000הממלכה המאוחדת (BPI)3× פלטינה1,800,000ארצות הברית (RIAA)2× פלטינה2,000,000סטרימינגדנמרק (IFPI Danmark)4× פלטינה7,200,000ספרד (PROMUSICAE)זהב4,000,000
אזורתאריךפורמטחברת תקליטיםהערות הממלכה המאוחדת 19 במאי 2013הורדת מוזיקהNaughty Boy רקורדינגס, וירג'ין EMI רקורדס, קפיטול רקורדס קנדה 15 באוקטובר 2013 ארצות הברית 10 בדצמבר 2013 קפיטול רקורדס 14 בינואר 2014להיט רדיו עכשווי
"La Bomba" (בעברית: "הפצצה") הוא סינגל הבכורה של הלהקה הבוליביאנית אַזוּל אַזוּל (Azul Azul).
השיר הגיע למקום הראשון במצעד השירים הלטיניים ובמצעד השירים הטרופיים של בילבורד .
לשיר נעשתה גרסת כיסוי מצליחה בשנת 1999 על ידי ההרכב הארגנטינאי קינג אפריקה (King Africa).
מצעד (2001)מיקום שיאגרמניה (GfK)98הונגריה (סינגל טופ 40)40ניקרגואה (Notimex)1בילבורד הוט 100 בארצות הברית70שירי מועדוני הדאנס האמריקאיים (בילבורד)26שירים לטיניים חמים בארצות הברית (בילבורד)1
+מדינהתוארמכירותארצות הברית (RIAA)פלטינה (מוזיקה לטינית)100,000
בשנת 1999 הפרויקט הארגנטינאי קינג אפריקה הוציא במדינות רבות את הגרסה שלו ל-"La Bomba".
גרסת הכיסוי שלהם יצאה מחדש ב-2001 במדינות נוספות, בין היתר גם בשווייץ.
גרסה נוספת יצאה שוב ב-2003 בצרפת.
במהלך ההוצאות המחודשות הללו, גרסת קינג אפריקה הייתה להיט בטופ 10 במדינות צרפת, שווייץ, בלגיה (פלנדריה) ואיטליה.
מצעד (2000)מיקום שיאאוסטריה (Ö3 אוסטריה טופ 40)21בלגיה (אולטרה-טופ 50 פלנדריה)2בלגיה (אולטרה-טופ 50 וולוניה)14צרפת (SNEP)31גרמניה (GfK)27איטליה (FIMI)10הולנד (40 המובילים בהולנד)5הולנד (סינגל טופ 100)3ספרד (PROMUSICAE)4שווייץ (Schweizer Hitparade)8מצעד (2002/03)מיקום שיאצרפת (SNEP)4 מצעדי סוף השנה
מצעד (2000)מיקוםבלגיה (אולטרה-טופ פלנדריה)17בלגיה (אולטרה-טופ וולוניה)78הולנד (40 המובילים בהולנד)33הולנד (סינגל טופ 100)17מצעד (2001)מיקוםשווייץ (Schweizer Hitparade)61מצעד (2002)מיקוםאירופה (100 הסינגלים החמים יורוצ'ארט)73צרפת (SNEP)21
בשנת 2001, הלהקה הברזילאית Braga Boys הוציאה את הגרסה שלהם לשיר בפורטוגזית, בשם "Uma Bomba", שהפך ללהיט גדול בברזיל.
התוכנה מיועדת בעיקר להפעלת ציוד מדידה ממוחשב ורובוטים לימודיים, כדוגמת לגו Mindstorms NXT.
גרסה ראשונה יצאה לאור ב-1986 על מחשבי Apple.
LabVIEW רץ על מכונה וירטואלית שמאפשר להריץ אותו קוד על פלטפורמות שונות.
מהירות ביצוע ניתן להשוות ל-C.
Multithreading מובנה בתוך LabVIEW, דבר המאפשר כתיבת קוד עם תהליכים מקביליים בקלות רבה.
יתרון מובהק של שפה זאת הוא הקלות בה ניתן ללמוד אותה מרמתה הבסיסית, ועל ידי דוגמאות (המצורפות לחבילת התכנה הבסיסית) והסברים, להתקדם ליצירת אפליקציות מורכבות.
La Oreja De Van Gogh (בראשי תיבות: "LODVG", בתרגום מספרדית: "האוזן של ואן גוך", בתעתיק לעברית: "לה אורחה דה ואן גוך"), היא להקת פופ ספרדית הפועלת מאז 1996.
הסגנון המוזיקלי של הלהקה מתאפיין בצלילים רכים ומלודיים, ונע בין שירים מאוד מלודיים לבין שירים הקרובים יותר לפופ-רוק.
הם מייצגים סגנון שנקרא "סאונד סאן סבסטיאן", שמייצג מספר להקות פופ-רוק שהגיעו מסן סבסטיאן בשנות ה-80.
הלהקה נוסדה בשנת 1996 בעיר סן סבסטיאן שבצפון ספרד על ידי צעירים חובבי מוזיקה שהכירו באוניברסיטה.
הגיטריסט פבלו בֶּנֶגָס, הבסיסט אלברו פוּאֵנטֵס, הקלידן שאבי סן מרטין, והמתופף הַאריץ גארדֶה.
הם נהגו לנגן שירי רוק אלטרנטיבי כתחביב, עד שצרפו לשורותיהם את הסולנית אָמַאיָה מוֹנְטֵרוֹ (עד אז שאבי היה הסולן), והחליטו להקליט קלטת דמו.
בהתחלה היו רק קבוצת חברים מהאוניברסיטה שניגנו שירים של הלהקות האהובות עליהם (U2, Pearl Jam, Nirvana), אך כאשר החלו לכתוב שירים הבינו שאין לאחד מהם קול מספיק מיוחד לשירה.
פבלו פגש את אמאיה במסיבה של חבר, ואחרי ששמע אותה שרה את השיר "Nothing Compares To You", שכנע אותה להצטרף כסולנית.
בהתחלה ניגנו רק בימי שבת בערב בבארים שבעליהם היו חברים שלהם, אך החליטו להשתתף בתחרות הפופ-רוק החמישית של סן סבסטיאן.
לשם כך הם הקליטו דמו על מנת להציג לחבר השופטים.
על אף שלא זכו בפרס בתחרות, החלו להשמיע אותם במספר תחנות רדיו מקומיות.
בתחרות בשנה שלאחר מכן זכו בפרס הראשון בתחרות הפופ-רוק של סן סבסטיאן.
החל מאותו רגע, החלו השירים שלהם להישמע בתדירות גוברת ברדיו, והחליטו לנסות את מזלם בהפצת קלטת דמו.
הפתעתם הייתה עצומה כאשר קיבלו טלפון מחברת סוני מוזיקה שהייתה מעוניינת בהפקת אלבום ללהקה, את השירים לאלבום חיברו באופן אינטנסיבי במשך השבועיים הבאים.
הם נסעו למדריד למשך חודש, שם הקליטו את מה שהפך לאלבומם הראשון, "Dile al Sol" ("אמור לשמש").
הם הקליטו את הדיסק באולפנים של אלֶחו סטיבֵל, חבר לשעבר בלהקת טקילה, שנתן להם עצות לגבי החיים המוזיקליים, ונפגשו גם עם אמנים דונוסטיאנים (מאזור סן סבסטיאן) כמו מִיקֵל אֶרֵנְצ'וֹן וצֶ'צֶ'וֹ בֶּנגוֹאֵצֵ'אָה, שנתנו דחיפה נוספת לאלבום.
ב-18 במאי 1998, אלבום הבכורה של הלהקה יצא למכירה בשוק המקומי של ספרד.
הביטחון שנטעה בהם הוצאת הדיסק היה מוצדק.
מרגע שהלהיט הקליט "El 28" (שרמז לאוטובוס מספר 28 בחברת האוטובוסים החשמליים של סן סבסטיאן), הסינגל הראשון שלהם, החל להיות משודר בתחנות הרדיו הגדולות במדינה, מכירות האלבום החלו לעלות, וכעבור מספר חודשים הוציאו את הסינגל השני שלהם: "Soñaré" ("אחלום"), שהודות לו התפרסמו בכל ספרד ותהילתם צמחה.
לאחר מספר סינגלים נוספים, זכתה הלהקה בפרס להקת השנה בתחרות Premio Ondas.
מחג המולד של שנת 1998 עד סוף שנת 1999, ביצעה הלהקה סבב הופעות שכלל יותר מ-150 הופעות בכל רחבי ספרד, ונרשם כמסע ההופעות האינטנסיבי ביותר בהיסטוריה של המוזיקה הספרדית.
תחילה היו ההופעות צנועות, מאוחר יותר ערכו מסע הופעות עם להקת Hombres G, ויותר ממיליון אנשים יכלו לשמוע את הלהקה בהופעה חיה.
לאחר תקופת מנוחה עבדו על האלבום השני שלהם, "El Viaje del Copperpot" ("המסע של קופרפוט"), שיצא לחנויות ב-11 בספטמבר 2000, היווה המשך טבעי, ועדיין שמר על הסגנון של לה אורחה, בקו המוזיקלי שלו.
ההקלטה נערכה באולפני Du Manoir בצרפת, בהפקת נייג'ל ווקר.
בעבודה זו בלט השיפור בסאונד, שהביא להם הכרה באירופה בשל החידושים בסאונד האלקטרוני הרענן שבו.
12 להיטים הפכו את האלבום להצלחה מסחרית, תוך שהם מבטאים את הניסיון והצמיחה המוזיקלית של הלהקה בכל ההיבטים.
שם הדיסק מעורר תשומת לב והוחלט עליו כאשר חברי הלהקה צפו בסרט הילדים "הגוניס" באולפן בצרפת.
הסרט מספר על הרפתקאותיהם של קבוצת חברים שיצאו למסע חיפוש אחר אוצר שישמש אותם להציל את בתיהם מהריסה.
אחד המחפשים, צ'סטר קופרפוט, היווה השראה לחברי הלהקה.
באלבום יש שירים הקולעים לטעמם של כולם.
"La Playa" ("החוף") הוא שיר קליט ומהווה את אחת הבלדות החשובות בהיסטוריה של הפופ הספרדי, והוא מוקדש לחוף הקונכייה (la playa de La Concha) שבסן סבסטיאן.
שירים רומנטיים על פרידות, שבזכות המלודיה לעולם אינם נשמעים עצובים, כוללים שירים פילוסופיים כמו "Mariposa" ("פרפר"), חזרו להוביל במכירות ומילאו סבב הופעות בו התלוו אליהם El Canto del Loco ו-Los Estopa.
באפריל 2003 הוציאו את האלבום השלישי שלהם "Lo Que te Conté Mientras te Hacías La Dormida" ("מה שסיפרתי לך בזמן שישנת"), שהכיל 14 רצועות ועוד רצועת בונוס.
כך התבססה הלהקה כאחת הלהקות המוכרות ביותר בספרד ובאמריקה הלטינית.
אף על פי שנשארו באותו אולפן הקלטות ועם אותו מפיק, חזרו להפתיע עם מקצבים וסאונדים מיוחדים, כמו "Geografía" (הסינגל השישי), שמעודד סולידריות; "Vestido Azul" ("שמלה כחולה", הסינגל החמישי), המתאר סוף טראגי לאהבה, או רצועת הבונוס "Bonustrack" (הסינגל התשיעי), שמתאפיין בסגנון פופ-דאנס.
הסינגל הראשון, "Puedes Contar Conmigo" ("אתה יכול לסמוך עליי") נכתב במיוחד בשביל אמאיה, ומסופר בו על חוסר אהבה.
שירים אחרים מדברים על נדידה, כמו "La Esperanza Debida" ("התקווה מחייבת"), על חוסר אהבה כמו "Tú y Yo" המתקתק (בו בפעם הראשונה קלידיו של שאבי לא נבלעים בקולה של אמאיה), על אהבה בין אחיות בשיר "Nadie Como Tú", שאותו הקדישה אמאיה לאחותה אידויה...
דיסק זה קטף פרסים רבים, בספרד כמו במדינות אחרות, ונערכו לו שני סבבי הופעות: בשנת 2003 שהיה יותר אינטנסיבי מזה של 2004, ובנוסף שתי הופעות מוצלחות ביותר בפריז ומספר סבבי הופעות באמריקה הלטינית ודרום אמריקה.
הלהקה השתתפה בפסטיבל המוזיקה של ויניה דל מאר (Viña del Mar) שבצ'ילה, בשנת 2005, שם התקבלו בתשואות, הקהל שר איתם את כל השירים, במיוחד את "Rosas" ובמשך 20 דקות לא אפשר לאמן הבא לעלות להופיע.
חברי הלהקה קיבלו את שחף הכסף, הפרס הגבוה ביותר בתחרות, שרק הקהל יכול להעניק.
גם לאחר שהעניק להם את הפרס, לא נרגע הקהל, ולבסוף החליטה אמאיה לשיר את "Rosas" ללא ליווי מוזיקלי.
מיד בתום הפסטיבל, נבחרה הלהקה כאמן הפופולרי ביותר בתחרות.
עם צאת אלבומם הרביעי "Guapa" ("יפה") בשנת 2006, "La Oreja De Van Gogh" הפכה ללהקה הראשונה בספרד המוציאה אלבום לטלפונים הניידים לפני שיצאו לחנויות המוזיקה, וזכו בפרס "האלבום הטוב ביותר לצמד או להקה" בטקס פרסי גראמי הלטיני.
במקביל הוציאה הלהקה אלבום נוסף שנקרא "Más Guapa" ("יותר יפה"), שכלל עוד 11 רצועות חדשות, וגרסאות חדשות לשירים מאלבומים קודמים.
הצליל האפלולי של הסינגל הראשון מהאלבום, "Muñeca de Trapo" ("בובת סמרטוטים"), מעיד על עליית מדרגה ללהקה.
באלבום זה משחקים חברי הלהקה במקצבי בוסה נובה, כמו בשיר "Mi Vida Sin Ti" ("חיי בלעדיך"), מקצבי רוק, כמו בשיר "Vuelve" ("חזור"), עד למקצבי מריאצ'י בשיר "Cuantos cuentos cuento" ("כמה סיפורים אספר"), ונוגעים בנושאים כמו סמים ("Perdida", "אבודה"), בגידה ("Manhattan")...
הסינגל השני היה הלהיט "Dulce locura" ("שיגעון מתוק"), וכסינגל שלישי הוציאו את "Perdida" ("אבודה") ו-"En Mi Lado del Sofá" ("בצד שלי בספה"), לרדיו ולטלוויזיה, בהתאמה.
בסה"כ מכרה הלהקה יותר מ-6 מיליון עותקים מכל אלבומיהם, והאלבום האחרון, "Guapa", נמכר כבר ביותר ממיליון עותקים.
בשנת 2009 הגיעה הלהקה לארץ לצורך צילום סרט דוקו-דרמה עליהם בשיתוף חברת "ריינבו הפקות" ושחקנים ישראלים: דורון עמית, קארן ליפשטיין, אילנה באוור ואחרים...
הסרט צולם ברחבי הארץ ומתוכו נערכו קליפים שצולמו בין היתר בים המלח באתרים מבודדים שמוסיפים נופך
ב-19 בנובמבר 2007, הכריזה אמאיה מונטרו על פרישה מהלהקה לאחר 11 שנות פעילות משותפת, ופתיחת קריירת סולו.
הלהקה, שכעת נותרה ללא סולנית, הכריזה כי תמשיך בפעילותה תוך חיפוש מחליפה.
בבלוג הלהקה התפרסמו הודעותיהם של אמאיה ושל שאר חברי הלהקה בנוגע לפרישה:
עם זאת, בעיתונות הספרדית צצו שמועות בנוגע לסיבות להחלטה של מונטרו.
התקשורת התעקשה שלזמרת היו בעיות עם הגיטריסט פבלו בנגס, שמועה אותה הכחישו שני הצדדים נמרצות.
ב-14 ביולי 2008 הכריזה הלהקה באופן רשמי על ליירה מרטינז, כוכבת תוכנית מציאות בספרד, כקול החדש של הלהקה, ביחד עם הסינגל החדש של הלהקה El Último Vals, מאלבומם החדש A las 5 en el Astoria.
ב-2 בספטמבר 2008 יצא לחנויות האלבום החדש, ולאחר שבוע הגיעו ארבעה שירים מתוכו למקום ראשון בספרד, והאלבום עצמו נכנס לראש מצעד האלבומים הנמכרים בספרד, עם אלבום זהב.
עד היום, מכרה הלהקה כ-80,000 עותקים, עובדה שזיכתה אותם באלבום פלטינה בספרד.
בארגנטינה ניצב האלבום בראש מצעד האלבומים הנמכרים ביותר.
"Más Guapa"- אלבום משותף עם "Guapa", שכולל 11 רצועות חדשות שלא נכללו באלבומים קודמים, שני עיבודים חדשים לשירים מ-"Guapa" ועיבוד חדש לשיר מ-"Lo Que te Conté Mientras te Hacías La Dormida".
ב-4 בדצמבר, הלהקה קיבלה שישה אלבומי פלטינה שציינו את היותם הלהקה המצליחה ביותר בספרד בשנת 2006. (יצא בשנת 2006)
"Guapa"- האלבום הרביעי שציין גם עשור ללהקה.
הסינגל הראשון היה "Muñeca de Trapo".
האלבום, שעמד בציפיות, הוא אלבום מרגש המאופיין במקצבים שונים, שירים שמחים ועצובים, ולגבי השם אמרו שהוא פשוט מתאר את הגיוון שבמוזיקה, אך גם מכוון להרגשה בסוף האלבום, בו אנו מסתכלים פנימה יותר מאשר החוצה.
האלבום כולל גם שיר עם מקסיקני כמחווה למקסיקו.
נמכר במעל 600,000 עותקים בספרד (7 אלבומי פלטינה), וחצה את קו המיליון במכירות ברחבי העולם.
באפריל 2007 יצא למכירה האלבום כאשר שני משיריו, "Muñeca de Trapo" ו-"Dulce locura" יוקלטו באיטלקית.
"LOVG 1996-2006"- אוסף המכיל את כל הדיסקוגרפיה של הלהקה, שיצא בסט המכיל את כל הדיסקים שראו אור עד היום.
כמעט ללא פרסום הגיע לראש המכירות בספרד, שכן זו מהדורה מוגבלת.
"París"- אלבום במהדורה מוגבלת שנערך בצרפת.
נמכר בכ-200,000 עותקים בעולם, וכולל גם DVD של סבב ההופעות.
נמכר ביותר מ-800,000 עותקים בספרד בלבד.
בזכות אלבום זה נעשו מוכרים בכל העולם, כולל ביפן לאחר הופעה בתערוכה הבינלאומית באַיִיצ'י.
זכה להצלחה רבה והמשיך את דרכו של האלבום הראשון.
"Dile al Sol"- האלבום הראשון, הוקלט באולפני סוני.
נמכר בכ-900,000 עותקים ברחבי העולם.
La Playa" (2001) #1" (שישה שבועות בספרד), (שלושה שבועות במקסיקו), (שבעה שבועות בארגנטינה), (שבוע בצ'ילה)
Puedes Contar Conmigo" (2003) #1" (שבועיים בספרד), #5 (ארצות הברית לטיני)
Muñeca De Trapo" (2006) #1" (חמישה שבועות בספרד), (שבעה שבועות בצ'ילה), (שלושה שבועות בארגנטינה), #12 (ארצות הברית), #2 (מקסיקו)
Dulce Locura" (2006) #1" (שלושה שבועות בספרד), (ארבעה שבועות בארגנטינה), #7 (מקסיקו), #14 (ארצות הברית)
La Valse des Monstres הוא האלבום הראשון של יאן טירסן, שכולל מספר שירים שהוא כתב עבור סרטים קצרים ומוזיקת רקע עבור מחזות בנוסף למוזיקה מקורית.
La Roux היא להקת פופ בריטית.
בלהקה חברים אלי ג'קסון כסולנית, ובן ליגמד כמפיק והיוצר.
הלהקה מושפעת בעיקר מלהקות סינת'פופ בריטיות, כמו: "The Human League", "Heaven 17", "Blancmange" ו"Yazoo".
התירגום מצרפתית של שם ההרכב הוא "הג'ינג'ית" (או The Red).
אחרי שהלהקה לא הצליחה זמן מה, אביה של ג'קסון הביא את הקלטות ההרכב למכר שקשור לתעשיית המוזיקה.
הסינגל הראשון של הלהקה הוא "Quicksand" שיצא ב-15 בדצמבר 2008. השיר הגיע ל-200 השירים הנמכרים ביותר בבריטניה.
במצעדים בקנדה, הוא הגיע למקום 18 שזה מיקום השיא שלו.
אך הפריצה הגיעה רק בסינגל השני "In for the Kill" שיצא ב-16 במרץ 2009. השיר נכנס למצעדים בכל רחבי העולם ואף הגיע למקום שני בבריטניה.
הסינגל הצליח גם באוסטרליה ואירלנד והוא הפך לסינגל זהב עם מכירות של למעלה מחצי מיליון.
הסינגל השלישי "Bulletproof" שיצא ב-22 ביוני 2009 הגיע אף למיקום יותר גבוהים במצעדים מאשר הסינגל השני והוא הפך להיות הסינגל הראשון שלהם שהגיע למקום הראשון בבריטניה.
ב-29 ביוני 2009 יצא אלבום הבכורה שלהם, "La Roux".
האלבום מכר כ-70,000 עותקים בשבוע הראשון ליציאתו.